Lyon jilħqu ftehim ma' Liverpool għat-trasferiment ta' Xherdan Shaqiri Lyon ħabbru li laħqu ftehim ma' Liverpool għat-trasferiment ta' Xherdan Shaqiri. L-internazzjonali Svizzeru kien marbut bil-qawwa ma' trasferiment ma' da nil-club matul dawn l-aħħar ġimgħat, u huwa mifhum li ntlaħaq ftehim rigward somma ta' €11-il miljun bejn iż-żewġ clubs. Dikjarazzjoni minn Lyon kienet tgħid li: "Olympique Lyonnais huma kuntenti li fl-aħħar nlaħaq ftehim fil-prinċipju ma' Liverpool għat-trasferiment tal-midfielder internazzjonali Svizzeru, Xherdan Shaqiri, li kien figura ewlenija għal pajjiżu fil-Kampjonat Ewropew ta' dan is-sajf. "Shaqiri, li huwa mħeġġeġ mill-proġett OL, jasal f'Lyon illejla fejn se jkun milqugħ minn Juninho. Il-finalizzazzjoni tat-trasferiment tibqa' kondizzjonali fuq ir-riżultat tat-testijiet mediċi li l-plejer se jkollu matul il-jum tat-Tnejn u l-finalizzazzjoni ta' l-aħħar formalitajiet amministrattivi. " Il-player ta' 29 sena ingħaqad ma' Liverpool mingħand Stoke City f'Lulju 2018 u se jħalli lir-Reds wara li għamel 63 dehra fil-kompetizzjonijiet kollha, u skorjatmien goals u pprovda disa' assists. Shaqiri, li jinsab viċin li jgħaqqad il-100 dehra ma' pajjiżu, rebaħ il-Premier League, iċ-Champions League, il-UEFA Super Cup u t-Tazza tad-Dinja tal-Clubs matul iż-żmien tiegħu f'Anfield.